נחשיל חד-ראש

נַחֲשִׁיל חַד-רֹאשׁ (שם מדעי: Letheobia simonii) הוא מין של נחש ממשפחת הנחשיליים, והוא אנדמי למזרח התיכון. הוא אינו מסוכן לבני האדם.

מאפיינים 
הוא חי באזורי אקלים ים תיכוני מתחת לאדמה. אזורי המחיה שלו הם בישראל, סוריה וירדן, כשעיקר אזור המחיה שלו הוא אזור חיפה. עם זאת, במאי 2023 נצפה פרט של נחשיל חד-ראש בשמורת ערבות יריחו שבדרום בקעת הירדן.

הוא מגיע לאורך של 20 סנטימטר וצבעו ורדרד. על ראשו חוד קטן אשר מסייע לנחש להתחפר באדמה.

מזון 
הנחשיל ניזון בעיקר מחרקים כמו טרמיטים ונמלים בגלגוליהם השונים.

רבייה 
באביב הנקבה מטילה ביצים מעטות שמהן בוקעים הצעירים.

קריאה נוספת 
 אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022, , עמ' 144–145

קישורים חיצוניים

הערות שוליים 

טקסונים שתוארו בידי אוסקר בטגר
ארץ ישראל: נחשים שאינם ארסיים
נחשיליים
בעלי חיים שתוארו ב-1879